Tilsynspolitik 2014 samt valg af tilsynsmyndighed 
Sagsfremstilling 
27.    Tilsynspolitik 2014 samt valg af tilsynsmyndighed  
                                                                                                                        Åbent 
Sagsnr.: 326-2014-4921        J.nr.: 27.12.16           Marlene Dahl.: 326-2014-28758 
  
[adresse] 
Kommunalbestyrelsen skal efter Serviceloven § 151c  udarbejde og offentliggøre en tilsynspolitik for alle sine tilbud 
efter servicelovens § 83, dvs. personlig og praktisk hjælp samt madservice til borgere i eget hjem efter reglerne om 
frit valg af leverandør. Herudover skal Kommunalbestyrelsen som led i tilsynsforpligtelsen hver år foretage mindst et 
uanmeldt tilsyn på plejehjem m.v. Tilsynet omfatter indsatsen over for de beboere og lejere, der modtager 
kommunale serviceydelser. 
Kommunalbestyrelsen har ansvaret for at følge op på, om borgere, der er visiteret til hjælp efter Servicelovens § 83, 
modtager den rette hjælp, samt om der bliver leveret pleje og omsorg af høj kvalitet. 
Tilsynspolitikken skal beskrive, hvordan kommunen udfylder allerede eksisterende lovmæssige rammer for tilsyn og 
opfølgning. Politikken skal desuden indeholde retningslinier og procedurer for, hvordan der føres tilsyn med de 
kommunale og private leverandører på området, herunder på hjælpens udførelse. 
Kommunalbestyrelsen godkendte den 23. januar 2013 den i KKR-regi udarbejdede kvalitetsstandard vedr. det 
generelle tilsyn, hvilken danner baggrund for det enkelte tilsyn. Den anviser også, at der skal udføres tilsyn med alle 
de Fritvalgsleverandører, som der samarbejdes med. 
  
Med godkendelse af omtalte Kvalitetsstandard blev der tilført den kommunale tilsynsmyndighed ekstra midler, da der 
her kun var økonomi til de lovpligtige plejehjemstilsyn samt et enkelt tilsyn i [adresse]. Disse ekstramidler er 
ikke afsat i forhold til budget 2014, hvor der var anmodet om kr. 60.000 til kommunal tilsynsmyndighed. 
  
Tilsynsopgaven har til og med 2013 været varetaget af Visitations- og hjælpemiddelenheden, men politisk har der 
været ønske om at få et tilbud fra en ekstern leverandør. Et sådan tilbud er netop indkommet fra ”Det sociale Tilsyn” i 
Holbæk.  
  
Eksterne leverandører skal, som den kommunale, tage udgangspunkt i den konkrete kommunens tilsynspolitik på 
området. 
Hvis tilsynspolitikken godkendes vil det betyde 
· en merudgift på kr. 60.000 ved valg af kommunal leverandør 
eller  
· en merudgift på kr. 260.000 ved valg af ekstern leverandør med det antal leverandører der pt. har kontrakt med 
kommunen.  Vælges ekstern leverandør kan dette tidligst igangsættes ca. 7 måneder efter endelig beslutning, da 
der skal frigives timer i Visitations- og hjælpemiddelenheden med overenskomstmæssig varsel.  
  
BEHANDLING 
Direktionen, Ældre- og Sundhedsudvalget, Økonomiudvalget, Kommunalbestyrelsen, Ældrerådet, Ældre- og 
Sundhedsudvalget, Økonomiudvalget, Kommunalbestyrelsen. 
  
INDSTILLING 
Visitations- og hjælpemiddelchefen indstiller 
· at  tilsynspolitikken godkendes  
· at det besluttes, om der ønskes en ekstern eller en kommunal tilsynsleverandør. 
   
ØKONOMISKE KONSEKVENSER 
Økonomichefen foreslår, at den kommunale tilsynsmyndighed bibeholdes, og at evt. merudgifter finansieres af 
udvalgets egen ramme. 
Direktionens møde den 4. februar 2014: 
Direktionen anbefaler at beslutning om evt. ekstern tilsynsleverandør træffes i forbindelse med budget 2015. 
  
  
Ældre- og Sundhedsudvalgets møde den 4. februar 2014: 
Udvalget vedtog at anbefale, 
· at tilsynspolitikken godkendes, 
· at det kommunale tilsyn videreføres i 2014, 
· at spørgsmålet om eksternt tilsyn overgår til budgetbehandlingen. 
Økonomiudvalgets møde den 19. februar 2014: 
Udvalget vedtog at anbefale at sagen sendes i høring. 
Kommunalbestyrelsens møde den 26. februar 2014: 
Kommunalbestyrelsen vedtog at sende sagen i høring. 
Ældrerådets møde den 31. marts 2014: 
Ældrerådet tiltræder ældre- og sundhedsudvalgets anbefaling. 
Ældre- og Sundhedsudvalgets møde den 7. april 2014: 
Udvalget vedtog at anbefale, 
- at tilsynspolitikken godkendes 
- at det kommunale tilsyn videreføres i 2014 
- at spørgsmålet om eksternt tilsyn overgår til budgetbehandling. 
Økonomiudvalgets møde den 23. april 2014: 
Økonomiudvalget vedtog at anbefale Ældre- og Sundhedsudvalgets indstilling. 
  
Bilag 
  
  
  
  
  
Kommunalbestyrelsens møde den 30. april 2014: 
Kommunalbestyrelsen vedtog at godkende Økonomiudvalgets indstilling. 
Forslag tilsynspolitik 2014 
326-2014-28754 
